บาทเปิด 32.92 บาทต่อดอลลาร์  แนวโน้มยังอ่อนค่า
เงินบาทเปิดตลาด 32.92 บาทต่อดอลลาร์  แนวโน้มยังอ่อนค่า จากแรงกดดันเงินทุนไหลออก-วิตกสงครามการค้าบานปลาย
26 มิ.ย. 2561

เงินบาทเปิดตลาด 32.92 บาทต่อดอลลาร์  แนวโน้มยังอ่อนค่า จากแรงกดดันเงินทุนไหลออก-วิตกสงครามการค้าบานปลาย
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.92 บาท/ดอลลาร์ แข็งค่าจากเย็นวานนี้ที่ระดับ 32.96 บาท/ดอลลาร์ แต่มีแนวโน้มอ่อนค่าเนื่องจากการไหลออกของเงินทุนต่างประเทศ และความกังวลเรื่องสงครามการค้า
"เช้านี้บาทแข็งค่าตามยูโร แต่มีแนวโน้มอ่อนค่าเพราะยังมีแรงขายจากนักลงทุนทั้งตลาดพันธบัตรและตลาดหุ้น และความกังวลเรื่องผลกระทบจากสงครามการค้าที่มีการตอบโต้รุนแรงมากขึ้น" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทวันนี้ไว้ที่ 32.85-33.00 บาท/ดอลลาร์